Mirabror Usmonov nomidagi xalqaro jamoatchilik xayriya fondi

Mirabror Usmonov nomidagi xalqaro jamoatchilik xayriya fondi (sobiq „Ezgu maqsad“) — 2017-yilda prezident farmoni asosida tashkil qilingan fond.

Tarixi 

„Xorazm shakar“ AJ, „Angren Shakar“ MChJ va bir qator xorijiy kompaniyalarning hukumatga „Ezgu maqsad“ xalqaro xayriya jamoat fondini tashkil etish haqida tashabbus bilan chiqadilar. Ushbu tashabbus qoʻllab-quvvatlanib 2017-yil 14-iyul kuni Oʻzbekiston Respublikasi prezidentining 3134-sonli qarori asosida „Ezgu maqsad“ fondi tashkil qilinadi.

2023-yil 16-mart kuni fondning vasiylik kengashi oʻzining 6-46-sonli qarorini chiqaradi. Unga muvofiq, davlat organlari va jamoat tashkilotlaridagi koʻp yillik mehnatini inobatga olib, davlat va jamoat arbobi Mirabror Usmonov xotirasini abadiylashtirish maqsadida „Ezgu maqsad“ xalqaro xayriya jamoat fondining nomi „Mirabror Usmonov nomidagi Xalqaro xayriya jamoat fondi“ deb oʻzgartiriladi.

Raxbariyat 

2019-yil 2-iyul kuni Vasiylik kengashi aʼzolari yigʻilishida marhum senator Mirabror Usmonovning oʻgʻli Jahongir Usmonov fondning boshqaruvi raisi etib tayinlanadi.

Maqsadi 

Jamgʻarmaning asosiy maqsadi aholining ijtimoiy himoyaga muhtoj qatlamlari, bemor va nogiron bolalar salomatligini muhofaza qilish, ularga tibbiy yordam koʻrsatishning qulayligini taʼminlash va sifatini oshirish, ijtimoiy ahamiyatga ega kasalliklarni barvaqt aniqlash, oldini olish va davolash, reabilitatsiya qilish boʻyicha samarali ishlarni tashkil etishga koʻmaklashish, nogironlikning oldini olish va oldini olish, jamiyatda sogʻlom turmush tarzi madaniyatini rivojlantirish, yetim va ota-ona qaramogʻidan mahrum boʻlgan yoki xavf ostida boʻlgan bolalarga, „Mehribonlik“, „Muruvvat“, „Saxovat“ uylari va ixtisoslashtirilgan taʼlim muassasalari tarbiyalanuvchilariga yordam koʻrsatish, ularning ijtimoiy moslashuviga koʻmaklashishga qaratilgan kompleks chora-tadbirlarni amalga oshirish, aholining ijtimoiy himoyaga muhtoj qatlamlarini, koʻp bolali oilalarni qoʻllab-quvvatlash, mahallalarda ijtimoiy infratuzilmani rivojlantirish, aholi genofondini yaxshilash dasturlarini amalga oshirishda fuqarolarning oʻzini oʻzi boshqarish organlari va nodavlat notijorat tashkilotlari bilan oʻzaro hamkorlik qilish, xalqaro hamkorlikni rivojlantirish va chuqurlashtirish, Oʻzbekiston Respublikasining yuridik va jismoniy shaxslari, chet el fuqarolari va tashkilotlari, fuqaroligi boʻlmagan shaxslar, xalqaro tashkilotlarning xayriya mablagʻlarini jalb etish va jamgʻarish boʻyicha faol ishlarni amalga oshirish, ulardan maqsadli foydalanishni taʼminlashdan iborat.

Vazifalari 

Jamgʻarma aholining ijtimoiy himoyaga muhtoj qatlamlarini himoya qilishning normativ-huquqiy bazasini, iqtisodiy va huquqiy kafolatlarini takomillashtirish boʻyicha tavsiyalarni ishlab chiqadi. Jamgʻarmaning smetasini, balansini va moliyaviy hisobotini tasdiqlaydi. Jamgʻarma mablagʻlarining, shu jumladan, xayriya dasturlarini moliyalashtirish uchun ajratilgan mablagʻlarning hisobini yuritadi, samarali taqsimlanishini tashkil etadi hamda maqsadli va samarali foydalanish monitoringini olib boradi. Jamgʻarma faoliyatining oshkoraligi, ochiqligi va shaffofligini taʼminlaydi. Shuningdek, qonun hujjatlariga va Fond Ustaviga muvofiq boshqa muammolarni hal qiladi.

Moliyalashtirish 

Jamgʻarmaning asosiy mablagʻlari jismoniy va yuridik shaxslarning, xorijiy fuqarolar va tashkilotlarning xayriya mablagʻlari hamda qonun hujjatlarida taqiqlanmagan boshqa mablagʻlar hisobidan shakllantiriladi va jamgʻarmaning bankdagi hisob raqamlari Oʻzbekiston Respublikasi yuridik va jismoniy shaxslarining, xorijiy yuridik va jismoniy shaxslarning, fuqaroligi boʻlmagan shaxslarning, xalqaro tashkilotlarning xayriya mablagʻlari uchun doimiy ravishda ochiq hisoblanadi.

Jamgʻarmaning ijro apparatini saqlash Jamgʻarmaning oʻz mablagʻlari hisobidan amalga oshiriladi.

Yana qarang 

 Imom Buxoriy Xalqaro Jamg'armasi
 Qatar fondi
 Zamin fondi

Manbalar